Fiksēto telefona sakaru tehniskā specifikācija

	Nr.p.k.
	Pieslēguma adrese
	        Pieslēguma veids 
	Skaits (gab.)

	1.
	Hipokrāta iela 2, Rīga
	SIP pieslēgums
(22 numuri)
	2

	2.
	[bookmark: _GoBack]Linezera iela 3, Rīga
	ISDN30 pieslēgums
(224 numuri)
	1

	3.
	Lielvārdes iela 68, Rīga
	ISDN30 pieslēgums
(250 numuri)
	1

	4.
	“Tuberkulozes un plaušu slimību centrs”, Upeslejas, Stopiņu pagasts, Ropažu novads
	ISDN30 pieslēgums
(105 numuri)
	1

	5.
	Hipokrāta iela 2, Rīga (telefonu centrāles telpa)
	ISDN30 pieslēgums
(1444 numuri)
	2



1. ISDN30 pieslēgums
1.1 pasūtītāja īpašumā esošā iekšējā telefona centrāle atbalsta tikai EURO ISDN PRI pieslēgšanas iespēju;
1.2 risinājumā jānodrošina esošās Pasūtītāja iekšējā telefona centrāles pieslēgšanu pie publiskā telefona tīkla bez papildus izmaksām;
1.3 vienam pieslēgumam pie publiskā tīkla jānodrošina 30 (trīsdesmit) balss sarunu kanāli, kurus var izmantot jebkurš no risinājumā iekļautiem abonenta numuriem;
1.4 pieslēgums jānodrošina, izmantojot tikai fizisko kabeļu (vara vītie pāri vai optika) savienojumus no Pretendenta komutācijas iekārtas līdz Pasūtītāja norādītajai adresei (gaisvadu līniju, radioreleju  vai citi bezvadu  pieslēgumu  risinājumi netiek pieļauti);
1.5 ISDN PRI pieslēgumam jānodrošina sekojoši papildus pakalpojumi – numura noteikšana, numura noteikšanas aizliegšana, savienojuma pārvietošana, pāradresācija, zvanu gaidīšana, trīspusēja saruna, konference;
1.6 piedāvātam risinājumam iespējams izmantot Pasūtītāja īpašumā esošo Cat.3 iekšējo telefonijas tīklu;
1.7 pakalpojumam jānodrošina izsaukumu sastādīšanai vismaz 19 (deviņpadsmit) ciparu garus abonenta numurus.
1.8 Pretendenta komutācijas iekārtas, no kuras tiek piedāvāti pakalpojumi jāatrodas Latvijas Republikas teritorijā;
1.9 Pretendentam jānodrošina vienu reizi mēnesī katra numura izejošo sarunu pārskats katram pieslēgumam;

2. SIP pieslēgums
2.1. pieslēgumam pie publiskā tīkla jāierīko datu pārraides kanāls ar garantēto nepieciešamā apjoma datu pārraides joslu, kas tiks izmantots, vismaz loģiskā līmenī, tikai un vienīgi SIP, kas nodrošina 30 balss kanālus (vienlaicīgās sarunas) darbībai, kuru līguma izpildes laikā iespējams palielināt vai samazināt;
2.1.1. pieslēgums jānodrošina izmantojot tikai fizisko kabeļa (vara vītie pāri vai optika) savienojumus no Pretendenta komutācijas iekārtas līdz Pasūtītāja norādītai adresei (gaisvadu līniju, radioreleju vai citi bezvadu pieslēgumu risinājumi netiek pieļauti);
2.1.2. visas sarunas (gan fiksētiem, gan mobilajiem tīkliem) jānodrošina izmantojot tikai un vienīgi SIP pieslēgums;
2.1.3. jānodrošina pieslēguma pieslēgšana pie Pasūtītāja telefona centrāles izmantojot tikai fizisko kabeļu (vara vītie pāri vai optika) savienojumus no operatora pieslēguma punktiem līdz Pasūtītāja norādītajai adresei;
2.1.4. SIP (Session Initiation Protocol) protokolam jāatbilst RFC 3261, iekapsulēts UDP paketēs;
2.1.5. Balss un datu pārraide RTP, iekapsulēts UDP paketēs;
2.1.6. DTMF pārraide atbilstoši specifikācijai RFC 2833;
2.1.7. Balss kodēšanai lietotie algoritmi: G.711 a-law, G.711 u-law, G.729;
2.1.8. Pretendentam ir jānodrošina 3 dažādas trafika klases, no kopējās plūsmas atsevišķās klasēs izdalot balss un signalizāciju;
2.1.9. IP paketēm no abām pusēm ir jābūt marķētām, izmantojot DSCP=46, un Pretendentam ir jātic un jāņem vērā klienta lietotais marķējums;
2.1.10. Starptautiskām sarunām – ārpus Latvijas esošā abonenta numurs tiek uzrādīts atbilstoši ITU rekomendācijai E.164;
2.1.11. Nepieciešamie papildus pakalpojumi: zvanītāja numura uzrādīšana ienākošajiem izsaukumiem, iespēja slēpt zvanītāja numura uzrādīšanu izejošiem izsaukumiem, ienākošo izsaukumu pāradresācijas iespēja uz publisko telefonijas tīklu, saglabājot zvanītāja oriģinālo numuru; 
2.1.12. Balss pakešu pārraidei izdalītajai joslai ir jābūt pietiekamai, lai bez zudumiem tiktu nodrošināts maksimāli iespējamais vienlaicīgo sarunu skaits;
2.1.13. Pretendenta pusē klientu tīkliem ir jābūt savstarpēji izolētiem (citiem klientiem nav piekļuve pie IP adresēm, kuras tiek lietotas dotā pakalpojuma nodrošināšanai, t.sk. klienta pusē esošai aparatūrai);
2.1.14. Pretendentam ir nekavējoties jāinformē Pasūtītājs par aizdomīgām darbībām un notikumiem, kuras ir vērstas pret pakalpojuma pieejamību, Pasūtītāja tīkla drošību un/vai ļaunprātīgu Pasūtītāja infrastruktūras izmantošanu (piem. IP uzbrukumi, netipiski augsta izejošo izsaukumu intensitāte uz ārvalstīm, utml.);
2.1.15. Pasūtītāja pusē aparatūra var būt rezervēta. Šādā gadījumā abām Pasūtītāja pusē esošajām iekārtām ir jābūt pieejamai vienādai funkcionalitātei, t.i. jebkura no iekārtām jebkurā brīdī var veikt izejošos izsaukumus, un vienas iekārtas nepieejamības gadījumā Pretendentam automātiski ir jāmēģina izmantot otra no iekārtām.

3. Pieslēgumu rezervēšana Hipokrāta iela 2, Rīga

3.1. starp SIP un ISDN30 pieslēgumiem savstarpēji jānodrošina automātiska balss trafika rezervēšanas funkcionalitāte;
3.2. trafika automātiska pārslēgšanās no ISDN30 plūsmas uz SIP plūsmu, un otrādi, bez pārtraukumiem;
3.3. trafika pārslēgšanās jānodrošina no ISDN30 plūsmas uz SIP plūsmu bojājuma gadījumā, pārslodzes (visi kanāli aizņemti) vai bloķēšanās gadījumos;
3.4. Pretendentam SIP un ISDN30 pieslēgumi ir jāveido tā, lai ISDN30 pieslēguma bojājumu gadījumā SIP tīkla infrastruktūras pieejamība netiktu ietekmēta. Tas attiecas gan uz maģistrālajiem, gan uz piekļuves komunikāciju kanāliem un savienojumiem.
3.5. [bookmark: _Hlk159929936]tehniskajam piedāvājumam jāpievieno detalizētas sakaru līniju maršrutu shēmas ar tādu detalizācijas pakāpi, lai būtu iespējams pārliecināties par risinājuma atbilstību tehniskajai specifikācijai – savienojumu neatkarīgi maršruti (t.sk. norādot precīzus komunikāciju ceļus, komunikāciju punktus un iesaistītos sadarbības partnerus katrā no posmiem). Pieslēgumiem jābūt izveidotiem izmantojot pazemes kabeļus vai ieguldītiem atbilstošā kabeļu kanalizācijā, atbilstoši industrijas labās prakses piemēram un standartiem.

4. Pakalpojumu nepieciešams sniegt, ņemot vērā sekojošas prasības pret tā saturu:

4.1. Jānodrošina bezmaksas zvani neierobežotā apjomā starp visiem pasūtītāja telefona numuriem;
4.2. Visi pašreizējie Pasūtītāja numuri darbojas SIA „Tet” tīklā. Numuru saraksts tiks izsniegts pēc līguma parakstīšanas. Uzvarētājam jānodrošina numuru saglabāšana (jāveic to migrācija). Izmaksas par numura saglabāšanu jāiekļauj piedāvājumā, kā arī jāiekļauj Pasūtītāja centrāļu pārkonfigurēšanas izmaksas.
4.3. Pretendentam jānodrošina, ka pasūtītājam ir tiesības bez papildus samaksas samazināt pieslēgumu un publisko telefonu numuru skaitu ne vairāk par 10% no pasūtītāja kopējā pieslēgumu vai publisko telefonu numuru skaita, attiecīgi samazinot ikmēneša maksu.
4.4. Telekomunikāciju bojājumu novēršanas termiņš - ne ilgāk kā 4 stundas pēc bojājuma pieteikuma saņemšanas no Pasūtītāja, ar reakcijas laiku ne ilgāku par 2 stundām.
4.5. Pretendenta publiskais fiksēto elektronisko sakaru tīklam jābūt uzraudzītam 24 (divdesmit četras) stundas diennaktī bez pārtraukuma visu iepirkuma līguma darbības laiku.
4.6. Risinājums jāierīko (pilnā apjomā) un jāuzsāk nodrošināt (pilnā apjomā) maksimāli 30 (trīsdesmit) dienās no līguma noslēgšanas brīža. 
4.7. Pretendentam jānodrošina visu piedāvājumā iekļauto pakalpojumu nodrošināšanai tiks izmantotas Pretendenta komutācijas iekārtas (centrāles), kas fiziski atrodas Latvijas Republikā.
4.8. Bojājuma pieteikuma pieņemšana jānodrošina valsts valodā.  
4.9. Pretendentam jānodrošina bojājumu pieteikšana pa bezmaksas tālruni 24 stundas diennaktī: 
4.9.1. pa bezmaksas tālruni zvanot gan no fiksētā tīkla abonentiem, gan mobilā tīkla abonentiem Piedāvājumā jānorada precīzs bezmaksas tālruņa numurs.
4.9.2. pa e-pastu, piedāvājumā jānorada precīzo e-pasta adresi;
4.10. Pretendentam jānodrošina telekomunikāciju pakalpojumu elektroniska rēķina un detalizēta visu sniegto pakalpojumu atšifrējuma nosūtīšana teksta failā uz pasūtītāja norādīto e-pasta adresi, kā arī iespējas saņemt arhīva uzziņas .txt vai .xls failu formā, vismaz par pēdējiem 12 mēnešiem.
4.11. Tarifikācijas solis sarunām Latvijā un starptautiskajiem zvaniem: minimālā – 1 sekunde.
4.12. Pēc Pasūtītāja pieprasījuma Pretendentam jānodrošina jaunu numerācijas indeksu izdalīšana un pieslēgšana attiecīgajā adresē.







